Marakratsess
Kodus on niigi kitsas, nüüd kolis üks tänavalt korjatud rebane ka veel sisse. Nagu innukad lugejad teavad, on meil siin kaks ikoera: must puudel Struudel ja valge puudel Nuudel. Hiljem lisandusid neli hüljest (Piipi ja Paapa + nende vanemad). Keset põrandat tehti peenar, et neile porgandeid kasvatada.
Õnneks elab kolmest krokodillist ainult üks meil, see, kes tuli saba näitama, ilmselt Bob. Bob, muide, ei ole mingi tavaline jõetöll, Bob on lõpetnud Kairo ülikooli püramidoloogia teaduskonna ning suudab projekteerida hästi ventileeritud risttahukaid ainutipulisse prismatoidsesse massiivi (paljud neist peidetud ja/või surmavad, lõksuloogiat õpetas BS Johnsoni vennapoeg).